«አንድ ወንድ ይችላል» የተሰኘው ይህ ዘመቻ በደቡብ አፍሪቃ ከተጀመረ አምስት ዓመታት ሆኖታል። ይህ እንቅስቃሴ በቡሩንዲ በኬኒያ በሞዛምቢክና በናሚቢያ እየተስፋፋ ነው። ይህ አበረታች ለውጥ ነው ይላሉ የሶንኬ ቡድን አባል ፓትሪክ ጎዳና። ምናልባት በጣም ፈጣኝ የሆነ ለውጥ እንዲመጣ መጠበቅም ስህተት ነው። በሴቶችና ልጆች ላይ የሚደርስ ጥቃት ማስወገድ ረዥም ጊዜ የሚወስድ ነው ባይ ናቸው ሚስተር ጎዳና፣«የማህበራዊ እድገት ሂደት ነው እንጂ የአንድ ቀን ክስተት አይደለም። ከተወሰኑ ወንዶች ጋር እሰራለሁ። ራሴንም ለማሻሻል እሰራለሁ። ከዚህ በፊት ማድ ቤት ገብቼ ምግብን ስለማብሰልና ከልጆች ጋር የቤት ሥራን ስለመስራት ማሰብ እንኳ ይከብደኝ ነበር። ዛሬ ግን ይህን ማድረግ ያስደስተኛል።
